b'\n_START_ARTICLE_\nAstravets\n_START_SECTION_\nYdinvoimalahanke\n_START_PARAGRAPH_\nValko-Ven\xc3\xa4j\xc3\xa4n presidentti hyv\xc3\xa4ksyi virallisesti maaliskuussa 2011 uuden 2,4 GW:n ydinvoimalan rakentamisen Astravetsiin (sijainti 54.759\xc2\xb0N, 26.094\xc2\xb0E ). Varsinainen rakentamissopimus allekirjoitettiin hein\xc3\xa4kuussa 2012. Ensimm\xc3\xa4inen 1200 MW:n voimalayksikk\xc3\xb6 pyrit\xc3\xa4\xc3\xa4n saamaan tuotantok\xc3\xa4ytt\xc3\xb6\xc3\xb6n 2018 ja laitoksen toinen yksikk\xc3\xb6 2020. Voimalan sijoituspaikkakunta oli p\xc3\xa4\xc3\xa4tetty jo 2008 loppuun menness\xc3\xa4. Osa valmistelevista t\xc3\xb6ist\xc3\xa4, kuten tie- ja raideyhteyksien rakentaminen, aloitettiin jo 2010 puolella. Laitos rahoitetaan paljolti ven\xc3\xa4l\xc3\xa4isell\xc3\xa4 lainalla (noin 10 miljardia dollaria) ja toimituksesta vastaa ven\xc3\xa4l\xc3\xa4inen Atomstroyexport.\n_START_SECTION_\nKaupungiksi\n_START_PARAGRAPH_\nOsana Valko-Ven\xc3\xa4j\xc3\xa4n ydinvoimalan rakennushankkeen viritt\xc3\xa4m\xc3\xa4\xc3\xa4 toimeliaisuutta, uusien asuinalueiden ja infrastruktuurin rakentamista ja kasvavaa kuntaa, Astravetsin keskustaajamalle my\xc3\xb6nnettiin 27. maaliskuuta 2012 kaupungin status.'